cyanic-selkie/wikianc huggingface dataset:
Բժիդ
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տուապսեի շրջանի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի հայաբնակ գյուղեր
Գրիգոր Բախչիսարայցև
Կենսագրություն
Ծնվել է 1852 թվականին Նոր Նախիջևանում։
Ստացել է տնային դաստիարակություն։
1896 թվականին ավարտել է Մոսկվայի համալսարանի իրավաբանական ֆակուլտետը։
Զբաղվել է հասարակական գործունեությամբ. եղել է այգեպանների ընկերության նախագահը։ Նախաձեռնել և կազմակերպել է Դոնի Ռոստովում Ծառատնկման առաջին տոնը (1910 թվականին) ։ Եղել է Ռոստովի «Սադովոդ» («Այգեպան») ամսագրի խմբագիրը։
Մահացել է 1920 թվականին Դոնի Ռոստովում։
Հղումներ
Կատեգորիա:Հայ հասարակական գործիչներ Կատեգորիա:Հայ պետական գործիչներ Կատեգորիա:Մոսկվայի պետական համալսարանի շրջանավարտներ Կատեգորիա:20-րդ դարի խմբագիրներ
Բալդուին Հեթումյան
Բալդուին Հեթումյան (գրաբար՝ Պաղտին Նղրցի, ծննդյան թվականն անհայտ - դեկտեմբերի 12, 1336), Հայոց սպարապետ, իշխանաց իշխան, մարաջախտ և արքայահայր Կիլիկիայի հայկական թագավորությունում։
Արքայահայր Կոստանդին Գունդստաբլի թոռը, Կոստանդին Նղրցու որդին, Վասակի և Հեթում ջամբռլայի եղբայրը։
Գործունեությունը
Բալդուին Հեթումյանի սեփական բերդն էր Բարձրաբերդը, բայց նա նստում էր Տարսոնում, որտեղ նա կառուցում է մի եկեղեցի, ապահովելով եկեղեցին գրքերով և անոթներով ։
Խորնի վանքի Կոստանդին վանահորն է հանձնում Սմբատ Գունդստաբլի Ճաշոցն ու Տարեգիրքը՝ նորոգելու և լրացնելու համար։
1320 թվականին Օշին պայլի և Կոստանդին Գունդստաբլի հետ խնամակալ է լինում մանկահասակ Լևոն Ե թագավորին։
Երբ Հալեպի ամիրա՝ Ալթուն-Բուղան հաղտության դաշնագիրը դրժելով հարձակվում է Կիլիկիայի վրա, Բալդուին մարաջախտը Վասիլ թղթագրի հետ դեսպան է ուղարկվում Եգիպտոս։ Հալեպից անցնելու ժամանակ ամիրան խաբեությամբ բռնում է նրան և բանտարկում։ Բալդուինը 7 ամիս չարչարվելուց հետո մահանում է բանտում 1336 թվականին։ Մարմինը փոխադրվում է Ակների վանք։
«Հայապատում»
Ղևոնդ Ալիշանն իր «Հայապատում» աշխատության մեջ Բալդուինի մասին գրում է. "«Շատ արդիւնաւոր քաջ և խոհեմ մարդ »"
Խիրբա Թին Նուրի շրջան
Խիրբա Թին Նուրի շրջան (ناحية خربة تين نور) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Խիրբա Թին Նուր քաղաքը։ 2004 թվականի մարդահամարի տվյալներով շրջանն ունի 52,879 բնակչություն ։ Տարածքը կազմում է 264.60 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Հոմսի գավառ
Ռոզի Բինդի
Ռոզարիա Բինդի (Rosaria Bindi, առավել հայտնի է որպես Ռոզի Բինդի, Rosy Bindi, ), իտալացի քաղաքական գործիչ, առողջապահության (1996-2000) և ընտանեկան քաղաքականության նախարար (2006-2008), Իտալիայի Դեմոկրատական կուսակցության նախագահ (2009-2013)։
Կենսագրություն
2009 թվականի նոյեմբերի 7-ին ընտրվել է Դեմոկրատական կուսակցության նախագահ, իսկ 2013 թվականի ապրիլի 19-ին՝ Իտալիայի նախագահական ընտրություններում թեկնածու Ռոմանո Պրոդիի տապալման օրը, Դեմոկրատական կուսակցության պառակտման պատճառով հրաժարական է տվել ։
1989 թվականի հուլիսի 25-ից մինչ 1994 թվականը եղել է Եվրոպական պառլամենտի պատգամավոր, որտեղ ընդգրկվել էր Իտալիայի Քրիստոնյա-դեմոկրատական կուսակցության ցուցակով։ Ընդգրկվել է Եվրոպական ժողովրդական կուսակցության ֆրակցիայում, 1992 թվականի հունվարի 15-ից մինչ 1994 թվականի հուլիսի 18-ը գլխավորել է Քաղաքացիների դիմումների հանձնախումբը ։
1994 թվականից սկսած Ռոզի Բինդին վեց անգամ ընտրվել է XII—XVII գումարման Իտալիայի պատգամավորների պալատի պատգամավոր, որտեղ սկզբից ներկայացրել է Ժողտնտեսության կանխատեսումների ինստիտուտը, որից հետո Մարգարիտկան՝ Ժողովրդավարությունը ազատություն է, և Իտալիայի դեմոկրատական Կուսակցությունը (2007 թվականից)։ 2013 թվականի հոկտեմբերի 22-ից գլխավորում է մաֆիայի ֆենոմենի և այլ հանցավոր կազմակերպությունների բացահայտման պառլամենտական հանձնախումբը, այդ թվում օտարերկրյա (COMMISSIONE PARLAMENTARE DI INCHIESTA SUL FENOMENO DELLE MAFIE E SULLE ALTRE ASSOCIAZIONI CRIMINALI, ANCHE STRANIERE), իտալական մամուլում վերանվանված որպես «Հակամաֆիոզ հանձնախումբ» ։
Ռոզի Բինդին Ռոմանո Պրոդիի (1996 թվականի մայիսի 17-ից մինչ 1998 թվականի հոկտեմբերի 21-ը) առաջին կառավարությունում եղել է առողջապահության նախարար, այդ պաշտոնն զբաղեցրել է նաև Մասսիմո Դ’Ալեմայի առաջին՝ (1998 թվականի հոկտեմբերի 21-ից մինչև 1999 թվականի դեկտեմբերի 22-ը) և երկրորդ (1999 թվականի դեկտեմբերի 22-ից մինչև 2000 թվականի ապրիլի 25-ը) կառավարության ժամանակ։ Պրոդիի երկրորդ կառավարության ժամանակ (2006 թվականի մայիսի 17-ից մինչև 2008 թվականի մայիսի 6-ը) զբաղեցրել է ընտանեկան հարցերի քաղաքականության անպորտֆել նախարարի պաշտոնը ։
2015 թվականի ապրիլի 15-ին Ազգային անսամբլեայի Դեմոկրատական կուսակցության պառլամենտում նոր ընտրական օրենքի «Իտալիայի ընտրական օրենք (2015)» վերջնական խմբագրման աջակցման հարցի ընթացքում Բինդին քվեարկության ընթացքում փոքրամասնության 120 ներկայացուցիչների հետ լքել է նիստերի ի նշան բողոքի (դահլիճում մնացած Մատտեո Ռենզիի 190 կողմնակիցները միաձայն պաշտպանել են օրենքի նախագիծը)։ Թղթակիցներին նա հայտարարել է. «Քաղաքականությունը ցինիզմ չէ» ։ 2015 թվականի ապրիլի 20-ին կուսակցական կառավարության որոշումով Բինդին ընդդիմդիր փոքրամասնության տասը ներկայացուցիչների հետ հեռացվել Պատգամավորների պալատի Օրենսդրական հարցերի հանձնաժողովի կազմից ։
2015 թվականի մայիսի 29-ին՝ մայիսի 31-ին կայանալիք տարածքային ընտրությունների նախօրեին, Բինդիի ղեկավարած Հակամաֆիոզ հանձնախումբը հրատարակել է «անընդունելի» թեկնածուների (impresentabili) ցուցակը։ Նրանցից չորսը մասնակցել էր Ամպուլայի ընտրություններին, տասներեքը՝ Կամպանիայի ընտրություններին, ցուցակում, Դեմոկրատական կուսակցության կողմից առաջադրված, Կամպանիայի պրեզիդենտի թեկնածու Վինչենցո Դե Լուկայի (1949) հետ կային նաև թեկնածուներ Առաջ, Իտալիա և Իտալիայի եղբայրներ կուսակցություններից ։ Այդ նույն օրը հանձնախումբը ցուցակից բացառել է Կենտրոնի միություն կուսակցության թեկնածու Բաջո Իակոլարեի անունը, վարչապետ Մատտեո Ռենցին մեղադրել է Հակամաֆիոզ հանձնախմբին ընտրական պրոցեսին մասնակցելու համար, բայց Բինդին իր մամուլի ասուլիսի ժամանակ ժխտել է այդ տեսակետը ։ Ձայների հարաբերական մեծամասնությամբ հաղթանակած Վինչենցիո Դե Լուկան 2015 թվականի մայիս 2-ին Հռոմի դատախազություն դիմում է ներկայացրել, որով մեղադրել է Բինդիին անվանարկման, ընտրական իրավունքի խախտման և ծառայողական դիրքի չարաշահման մեջ ։
2017 թվականի հունիսին Բինդին «la Repubblica» օրաթերթին տված հարցազրույցում քննադատության է արժանացրել Դեմոկրատական կուսակցության առաջնորդ Մատտեո Ռենցիի՝ Իտալիայում համամասնական ընտրական համակարգ կիրառելու մասին նոր ընտրական օրենքի նախապատրաստմանն աջակցող դիրքորոշումը՝ անվանելով այն քաղաքական անկայունության հնարավոր պատճառ, և հաստատել է իր որոշումը այն մասին, որ չի առաջադրելու իր թեկնածությունը պառլամենտական հաջորդ ընտրություններին ։
Անձնական կյանք
Բինդին ամուսնացած չէ, բայց, նրա խոսքերով, իրեն սիրահարված են եղել տարբեր ժամանակներոււմ տարբեր մարդիկ, որոնցից մեկի հետ նա գտնվել է մոտ հարաբերությունների մեջ («նա այնքան էր դուր գալիս իմ տատիկին»)։ Պրոդիի ղեկավարության վստահության քվեարկության օրը՝ 2006 թվականի մայիսի 23-ին, Ազգային դաշնակցության ներկայացուցիչ Մաուրիցիո Զայան հայտարարել է, որ «Բինդին, լինելով լեյսբուհի, չի կարող լինել ընտանիքի հարցերով նախարար»։ Ռոզին պատասխանել է. «Ես չէի հակառակվի այն բանին, որ ինձ անվանել են հոմոսեքսուալ, եթե լինեի այդպիսին»։ Հայտնի են նաև Բինդիի հասցեին արված ոչ միանշանակ դիտողության դեպքեր, այդ թվում՝ աջ քաղաքական գործիչ Ֆրանչեսկո Ստորաչեի կողմից, որ «նա նույնիսկ կին չէ» և Սիլվիո Բերլուսկոնիի կողմից, որը հրապարակավ արտահայտվել է Բինդիի մասին, որ նա ավելի շատ խելացի, քան գեղեցիկ կին է։ Վերջինիս համար Բինդին պատասխանել է. «Io non sono una donna a sua disposizione» (Ես նրա տնօրինության կանանցից մեկը չեմ) ։
Արտաքին հղումներ
Կատեգորիա:Իտալիայի կին քաղաքական գործիչներ Կատեգորիա:Իտալիայի կին նախարարներ Կատեգորիա:21-րդ դարի կին քաղաքական գործիչներ Կատեգորիա:20-րդ դարի կին քաղաքական գործիչներ
Ռոքա դ’Էվանդրո
Ռոքա դ’Էվանդրո  (Rocca d'Evandro), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 3719 մարդ։ Բնակչության խտություն կազմում է 76 մարդ/կմ²։ Զբաղեցնում է 49 կմ² մակերես տարածք։ Փոստային ինդեքս՝ 81040, հեռախոսային կոդ՝ 0823։
Ալ-Ռիկամայի շրջան
Ալ-Ռիկամայի շրջան (ناحية الرقاما) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Հոմս քաղաքը։ 2004 թվականի մարդահամարի տվյալներով շրջանն ունի 20,602 բնակչություն ։ Տարածքը կազմում է 473.68 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Հոմսի գավառ
Ալբիես
Ալբիես (Albiès), համայնք Ֆրանսիայում՝ Միջին Պիրենեյան երկրամասի Արյեժ գավառի Ֆուա շրջանում։ Մտնում է Լե Կաբան կանտոնի կազմի մեջ։ Համայնքի INSEE կոդ՝ 09004։
Բնակչություն
Համայնքի բնակչությունը 2008 թվականին կազմում էր 139 մարդ։
Տնտեսություն
2007 թվականի տվյալներով 73 աշխատունակ տարիքի մարդկանցից (15-64 տարեկան) 52-ը տնտեսապես ակտիվ էին, 21-ը անգործունակ (ակտիվության ցուցանիշը 71,2 %, 1999 թվականին եղել է՝ 61,6 %)։ 52 աշխատունակ բնակիչներից 50-ը աշխատում էին (29 տղամարդ և 21 կին), անաշխատանք էին 2-ը (1 տղամարդ և 1 կին)։ 21 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով ։
Ալի Էրսան Դուրու
Ալի Էրսան Դուրու (Ali Ersan Duru, ), թուրք դերասան։
Կենսագրություն
Ալի Էրսան Դուրուն ծնվել է 1984 թվականի սեպտեմբերի 19-ին Անկարայում։ Դերասանական կարիերայով սկսել է զբաղվել 18 տարեկանից։ Ավարտել է Էսքիշեհիր ի Օսմանգազի համալսարան ի ֆինանսների ֆակուլտետը ։ Զուգահեռ սկսել է նաև թատերական կարիերա։ Սկզբնական շրջանում խաղացել է համալսարանի թատերական խմբակում։ Դերասանական առաջին կուրսերն ստացել է 2008 թվականին։ Ավելի ուշ միացել է «Tekand Stüdyo» դերասանական խմբին, որին զուգահեռ մասնակցել է դերասանական եռամյա դասընթացների։ 2016 թվականին նկարահանվել է « Հիանալի փեսացուն » հեռուստասերիալում, որտեղ նրա խաղընկերն եղել է Բուրջու Օզբերքը ։
Ծանոթագրություններ
Կատեգորիա:Թուրք դերասաններ Կատեգորիա:Թուրք հեռուստադերասաններ
Գուրգեն Ադամյան
Գուրգեն Լևոնի Ադամյան, հայ թավջութակահար և կոմպոզիտոր։ ՀԽՍՀ ժողովրդական արտիստ (1968 թ.)։
Գործունեություն
1932 թվականին ավարտել է Երևանի, 1937 թվականին՝ Մոսկվայի կոնսերվատորիաները։ Համերգներով հանդես է եկել որպես մենակատար (1932 թվականից) և Սպենդիարյանի անվան լարային կվարտետի կազմում (1932-1955)։ 1939 թվականից դասավանդել է Երևանի կոնսերվատորիայում։
Գրել է թավջութակի երկեր՝ կոնցերտինո (1969), սոնատ-պոեմ (1973), «Գարնանային», «Տոնական» և այլն, ժողովրդական երգերի և պարերի փոխադրումներ, լարային քառյակի համար՝ «Արագած պար» և «Էսկիմոսական մեղեդիներ»։
Ծանոթագրություններ
Կատեգորիա:Հայ կոմպոզիտորներ Կատեգորիա:Կոմպոզիտորներ այբբենական կարգով Կատեգորիա:Հայ թավջութակահարներ
Kiss & Tell
Կառուցվածք
«Kiss & Tell»-ը կազմված է փոփ ռոք, էլեկտրափոփ և պարային երաժշտության ոճով կոմպոզիցիաներից։ Դրանում նկատելի է Դեմի Լովատոի, Լեդի Գագաի և Ավրիլ Լավինի ազդեցությունը ։ Գոմեսը նշել է, որ որոշ երգերում երաժշտական գործիքներն ինքն է նվագում ։ Հարցազրույցներից մեկում Գոմեսը հայտարարել է, որ առաջին սինգլը՝ «Falling Down»-ը, պատմում է Հոլիվուդի, նրա արհեստականության մասին ։ Մյուս երգերի տեքստերն ու թեմաները նույնպես հիմնականում համընկնում են պատանիների խռովարար ցանկությունների արտահայտման, ազատության և ինքնադրսևորման ձգտման հետ ։
Քննադատություն
Ալբոմի ընկալումը երաժշտական քննադատների կողմից ոչ միանշանակ է եղել։ About.com-ը հայտարարել է. «Kiss & Tell-ը գլուխգործոցը չէ, այլ լավ մեկնարկ» ։ Allmusic-ը ալբոմի կոմպոզիցիաները դասել է տիպիկ պարային էներգետիկ թրեքների շարքին ։ Billboard ամսագրում նշվել է, որ Սելենա Գոմեսի ալբոմում կա անհատականության պակաս ։ Entertainment Weekly-ն բացասական գնահատական է տվել երգչուհու վոկալին ։ Digital Spy-ը հայտարարել է, որ ալբոմի շատ երգեր « Մայլիի/Ավրիլի/Փինքի մոռացվող հիբրիդներ են» :
Սինգլ
Երկրորդ սինգլը «Naturally» ստեղծագործությունն էր։ Տեսահոլովակի պրեմիերան կայացել է 2009 թվականի դեկտեմբերի 11-ին ։ Սինգլը առաջին անգամ հնչել է Billboard Hot 100 հիթ-շքերթի 39-րդ հորիզոնականում, իսկ հետո հասել է 29-րդ հորիզոնականի ։ Canadian Hot 100 հիթ-շքերթում այն հասել է 18-րդ հորիզոնական ։ «Naturally»-ը դարձել է խմբի առաջին սինգլը, որը հայտնվել է ավստրալիական Australian Singles Chart հիթ-շքերթում, որտեղ դեբյուտ է կատարել 46-րդ հորիզոնականում ։ Երգը ներառվել է նաև Recorded Music NZ հիթ-շքերթի թոփ 20-ում ։
Դիրքեր հիթ-շքերթներում
Ալբոմը առաջնելույթել է Billboard 200 հիթ-շքերթի 9-րդ տեղում ։ Հիթ-շքերթում գտնվելու երկրորդ շաբաթվա ընթացքում ալբոմը իջել է 25-րդ հորիզոնական ։ 2009 թվականի ամփոփիչ ալբոմային հիթ-շքերթում «Kiss & Tell»-ը հայտնվել է 187-րդ տեղում ։ Ալբոմը չի ընդգրկվել Ավստրալիայի ARIA հիթ-շքերթում, բայց հայտնվել Է Australian Heatseekers Albums chart-ի 4-րդ տեղում ։
Ծանոթագրություններ
Կատեգորիա:2009 ալբոմներ
Հայկական մկնիկ
Արտաքին կառուցվածք
Մարմնի երկարությունը մոտ 66 մմ է, պոչը՝ 101 մմ, կենդանի զանգվածը՝ մոտ 7 գ։ Մեջքը մոխրակարմրագորշ է, վիզը և կողքերը՝ ավելի վառ, փորիկը՝ բաց մոխրավուն, պոչը՝ երկգույն։
Տարածվածությունը Հայաստանում
Բնակվում են Հայաստանում, Հանքավան գյուղի շրջակայքում։ Հանդիպում է Փամբակի, Ծաղկունյաց և, հնարավոր է, Բարգուշատի լեռնաշղթաների անտառների վերին սահմանից բարձր գտնվող ենթալպյան գոտու մարգագետիններում, մի քանի անհատի հայտնաբերել և որսացել են 2000-2200 մ բարձրություններում։ Կենսակերպն ուսումնասիրված չէ։ Գտնվում է անհետացման եզրին։ Լոնդոնի կենդանաբանական ընկերության կողմից դասվել է 100 կաթնասունների շարքին, որոնց գոյությունն առավել վտանգված է։
Էկոլոգիա
Բնակվում է բարձր և խիտ տարատեսակ խոտաբույսերի առկայությամբ ենթալպյան բիոտոպերում` անտառի վերին եզրին, ծովի մակարդակից 2000-2200 մ բարձրության վրա։
Կենսաբանության առանձնահատկությունները գրեթե հետազոտված չեն։ Սնվում են խառը կերով, մեծ մասամբ` կանաչ, սերմեր, պտուղներ։ Կարող է նաև սնվել միջատներով և խմել ջուր։ Ակտիվությունը, հավանաբար, ինչպես և այլ մկնիկներինը մթնշաղագիշերային է։
Պահպանություն
Փոքր թվաքանակով Էնդեմիկ տեսակ է, որն ԲՊՄՄ Կարմիր ցուցակում ընդգրկված է որպես վտանգված տեսակ։
Սակավաթիվ, հազվադեպ տեսակ է, որը հետազոտման և պահպանման կարիք ունի։
Վտանգման գործոններից է ենթալպյան գոտում մարդու գործունեությունը, մասնավորապես անասունների արածեցումը, ինչպես նաև կլիմայի արիդացումը (ավելի չորայինի փոփոխվելը)։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Թռչուններ Կատեգորիա:Մկնիկներ Կատեգորիա:Քորդավորներ Կատեգորիա:Ողնաշարավորներ Կատեգորիա:Վտանգված տեսակներ Կատեգորիա:Հայաստանի բնություն Կատեգորիա:Հայաստանի թռչուններ Կատեգորիա:ՀՀ Կարմիր գրքում գրանցված կենդանիներ Կատեգորիա:Կաթնասուններ
Իտալական առավոտ
«Իտալական առավոտ» (Итальянское утро), ռուս նկարիչ, ակադեմիզմի ներկայացուցիչ, Միլանի և Պարմի ակադեմիաների անդամ, Պետերբուրգի և Ֆլորենցիայի գեղարվեստի ակադեմիաների պրոֆեսոր Կառլ Բրյուլովի նկարներից ։ Այս ստեղծագործությունը հեղինակը վրձնել է 1823 թվականին ։ Յուղաներկով կտավի չափերն են՝ 41 × 36 սմ։
Այսօր «Իտալական առավոտ» ստեղծագործությունը պահպանվում և ցուցադրվում է Քունստհալլե Քիլում (Քիլ, Գերմանիա)։
Պատմություն
«Իտալական առավոտ» ստեղծագործությունը Կառլ Բրյուլովը վրձնել է Իտալիա այցելությունից հետո՝ 1823 թվականին։ Նկարում մեծ դեր է խաղում լուսավորությունը, որի մասին հեղինակն այսպես է արտահայտվել.
Նկարագիր
«Իտալական առավոտ» կտավում Բրյուլովը պատկերել է երիտասարդ կնոջ։ Վերջինս լվացվում է շատրվանից հոսող ջրի շիթով՝ լուսավորված առավոտվա արևի մեղմ ճառագայթներով ։
Նկարը մեծ հայտնիություն պարգևեց Բրյուլովին. նա ստացավ գովասանական կարծիքներ սկզբից իտալացիների կողմից, հետո նաև Նկարիչների խրախուսման կայսերական ընկերության անդամներից։ Վերջինս «Իտալական առավոտ» ստեղծագործությունը ընծայում է Նիկոլայ I-ի կնոջը՝ Ալեքսանդրա Ֆեոդորովնային։
Բրյուլովը նկարել է նաև կտավի «շարունակությունը», որը կոչվում է « Իտալական կեսօր »:
Ծանոթագրություններ
Կատեգորիա:1823 նկարներ Կատեգորիա:Կառլ Բրյուլովի նկարներ Կատեգորիա:Ռուսաստանի արվեստ Կատեգորիա:Մերկ կանանց պատկերով նկարներ Կատեգորիա:Կանանց դիմապատկերներ
Ալիեր (Ֆրանսիա)
Ալիեր (Allières), համայնք Ֆրանսիայում՝ Միջին Պիրենեյան մարզի Արյեժ գավառի Ֆուա շրջանում։ Մտնում է Լա Բասթիդ դե Սերու կանտոնի կազմի մեջ։
Համայնքի INSEE կոդ՝ 09007։
Բնակչություն
Համայնքի բնակչությունը 2008 թվականին կազմում էր 63 մարդ։
Տնտեսություն
2007 թվականի տվյալներով 44 աշխատունակ տարիքի մարդկանցից (15-64 տարեկան) 29-ը տնտեսապես ակտիվ էին, 15-ը անգործունակ (ակտիվության ցուցանիշը 65,9 %, 1999 թվականին եղել է՝ 68,2 %)։ 29 աշխատունակ բնակիչներից 28-ը աշխատում էին (18 տղամարդ և 10 կին), անաշխատանք էր 1-ը (կին)։ 15 անգործունակ մարդկանցից 7-ը աշակերտներ կամ ուսանողներ են, 2-ը թոշակառու, 6-ը անաշխատունակ էին այլ պատճառներով ։
Կենտո Յամաձակի
Կենտո Յամաձակի (山﨑 賢人), ճապոնացի դերասան և մոդել ։ Նա առաջնաելույթ է ունեցել 2010 թվականին՝ Stardust Promotion լեյբլի հովանավորությամբ։
Պատմություն
Կենտո Յամաձակիին նկատել են միջնակարգ դպրոցի երրորդ կուրսում, նա աշխատել է որպես մոդել և 2010 թվականին առաջնաելույթ է ւնեցել որպես դերասան՝ «Atami no Sousakan» դրամայում։ Նա խաղում էր առեղծվածային ավագ դպրոցի ուսանողի դեր։
Արտաքին հղումներ
Կատեգորիա:Ճապոնացի դերասաններ Կատեգորիա:Մոդելներ
Ճառագրություն
Ճառագրություն, ճարտասանական գրականության տեսակ։ Մեծ տեղ է գրավել միջնադարյան քրիստոնեական մատենագրության մեջ։ Ճառագրության ականավոր հեղինակներ են Բարսեղ Կեսարացին, Գրիգոր Նազիանզացին, Հովհան Ոսկեբերանը, Եփրեմ Ասորին, Հակոբ Մծբնացին։ ճառագրությունը հայ իրականության մեջ սկիզբ է առել 5-րդ դարի սկզբին և ծառայել, հիմնականում, դավանական, մեկնողական, բարոյախոսական նպատակների։ Ճառագրության ենթատեսակներն են ջատագովությունը, ճառը, քարոզը, թուղթը, կանոնը և մեկնությունը։ Հայ իրականության մեջ առաջին հայտնի գործերից են Մեսրոպ Մաշտոցի «Յաճախապատում ճառերը», Եզնիկ Կողբացու «Եղծ աղանդոցը», Հովհան Մայրագոմեցու «խրատ վարուցը»։
Կատեգորիա:Գրականություն
Սերգեյ Իվանով
Սերգեյ Իվանով (Иванов, Сергей Анатольевич, ), խորհրդային և ռուս մանկագիր, ուսուցիչ, եղել է «Թափվում է անցած տարվա ձյունը» և «Ձեռքբերումների բյուրո» մուլտֆիլմերի սցենարի հեղինակը, արժանացել է Հանս Քրիստիան Անդերսենի անվան մրցանակի պատվավոր դիպլոմին։
Կենսագրություն
Սերգեյ Իվանովը ծնվել է 1941 թվականի հուլիսիս 17-ին, Մոսկվայում։ 1963 թվականին ավարտել է Վ. Լենինի անվան Մոսկվայի պետական մանկավարժական ինստիտուտը։ Առաջին գիրքը, բանաստեղծությունների «Անտառային արհեստանոց» ժողովածուն, թողարկվել է 1971 թվականին։
Սերգեյ Իվանովը մոտավորապես 50 գրքերի հեղինակ է, որոնցից են դպրոցական վիպակներ, պատմվածքներ բնության մասին, մանկական դետեկտիվներ։ Դերասանուհի Ռինա Զելյոնայայի հետ համահեղինակությամբ գրել է երեխաների համար նախատեսված «Արկղիկը» գիրքը։
Եղել է «Թափվում է անցած տարվա ձյունը», «Ձեռքբերումների բյուրո», «Անգետիկը լուսնի վրա» մուլտֆիլմերի սցենարները։
Բանաստեղծ Ռոման Սեֆի հետ անց է կացրել մանկագիրների սեմինար Գորկու անվան գրական ինստիտուտում։
Նրա ստեղծագործությունն ու ոճը ավանդական են։ Նրա լեզուն բնորոշվում է թարմությամբ և փոխաբերությունների ինքնատիպությամբ։ Նա խուսափում է խոսքային կլիշեներից, գիտակցորեն երկխոսություն է ստեղծում երիտասարդ ընթերցողի հետ` հաճախ դիմելով նրան իր անունից ։
Մահացել է 1999 թվականի դեկտեմբերի 4-ին, ընկնելով գնացքի տակ։
Թաղվել է Մոսկվայի մարզի Պուշկինո քաղաքում։
Ստեղծագործություններ
Վեպեր և վիպակներ
Պատմվածքներ և հեքիաթներ
Արտաքին հղումներ
Կատեգորիա:Խորհրդային մանկագիրներ Կատեգորիա:Ռուս մանկագիրներ Կատեգորիա:Ռուս մանկավարժներ
Դորոթի Ա. Աթաբոնգ
'''Դորոթի Ա. Աթաբոնգ''' (Dorothy A. Atabong, ), մրցանակակիր դերասանուհի, գրող և պրոդյուսեր, որը «Արտասուքի ձայնը» (Sound of Tears)   ֆիլմի համար ստացել է բազմաթիվ մրցանակներ, այդ թվում 2015 թվականին Աֆրիկայի կինոակադեմիայի մրցանակաբաշխության (Africa Movie Academy Awards) մրցանակ ։
Կարիերա
Աթաբոնգը դրական գրախոսություններ է ստացել թատերական ընկերություներից, փառատոնների կազմակերպիչներից, «Հարսանեկան նվագախումբ», «Աֆրիկյան եռիլոգիա», «Անհաղթահարելին» բեմադրություններում լավ խաղ ցուցադրելու համար։
Աթաբոնգը հրատարակել է մեկ ռոմանտիկ վեպ «Կայայի արքայադուստրը», 2002 թվականին, որը հետագայում էկրանավորվել է : Նրա «Դեյզիի սիրտը» ֆիլմի սցենարը 2011 թվականին Տորոնտոյում անցկացվող  Կնոջ տեսակետ ֆիլի փառատոնում  արժանացել է  Լավագույն ցածր բյուջե պահանջող ֆիլմի սցենար անվանակարգին ։ Դորոթին գրել, նկարահանել և նկարահանվել է «Արտասուքի ձայնը» կարճամետրաժ ֆիլմը, որը ներկայացվել է Մոնրեալի համաշխարհային փառատոնում։ Ֆիլմը 2015 թվականի Աֆրիկյան կինոակադեմիայի մրցանակաբաշխությանն արժանացել է  Լավագույն սփյուռք կարճամետրաժ ֆիլմ մրցանակին       , իսկ Հյուստոնի համաշխարհային 48-րդ ֆիլմի փառատոնում ֆիլմի համար նա Պլատինե Ռեմի (Platinum Remi) է ստացել ։
Դորոթին հեռուստատեսության տարբեր ալիքների էկրանին է երևացել մի շարք մրցանակակիր հեռուստասերիալներում, այդ թվում «Օդային վթարի հետաքննություն» կամ «Օդային արտակարգ դրություն» (Mayday), «Դեգրասի․Հաջորդ սերունդ» (Degrassi: The Next Generation), «Շարքը» (The Line), որտեղ խաղացել է տարբեր ՝ մեծ ու փոքր դերեր։
Նա նաև խաղացել է մի շարք թատրոնների բեմերում, տարբեր ներկայացումների մեջ․ «Անհաղթահարելին» (The Overwhelming), «Աֆրիկյան եռիլոգիա» (The Africa Trilogy), «Դարֆուրում» (In Darfur), որի համար արժանացել է Նորահայտ արտիստ  մրցանակին ։
Անձնական կյանք
Դորոթի Աթաբոնգն ամուսնացել է 2008 թվականին և ունի երկու որդի, մեկը ծնված 2011 թվականին, մյուսը ՝ 2015-ին։
2013 թվականին Աթաբոնգը մասնակցել է CBC ռադիոկայանի՝ Կանադայի ռադիոհեռարձակող կորպորացիայի «Metro Morning» հաղորդմանը, զրուցել Մեթ Գոլովեյի (Matt Galloway)- ի հետ, քննարկել կանանց նկատմամբ ընտանեկան բռնության խնդիրների շուրջ հարցեր, խոսել իր «Արտասուքի ձայնը» ֆիլմի մասին՝ Կանանց նկատմամբ բռնության հիշատակի և գործողությունների ազգային օրվա առիթով, դեկտեմբերի 6-ին ։
Արտաքին հղումներ
Կատեգորիա:Կանադացի դերասանուհիներ Կատեգորիա:Կամերունցի գրողներ Կատեգորիա:Կանադացի կինոդերասանուհիներ Կատեգորիա:Կամերունցի կանայք Կատեգորիա:Կամերունցի կին գրողներ Կատեգորիա:Կամերունցի կինոռեժիսորներ
Գիլզան
Գիլզան, երկիր հնագույն Հայաստանում՝ Ուրարտուում։ Ասորեստանյան սեպագիր արձանագրություններում Գիլզանը հիշատակված է։
Շտրեքը կարծում էր որ այդ ամենը գտնվում էր Ուրմիո լճի հարավ ափին, իսկ ըստ Բիլլերբեքի՝ նույն լճի հարավ-արևմտյան ափին։ Ն. Ադոնցը մեկ տեղադրում է Հյուսիսային Միջագետքում, Ասորեստանի և Ուրարտուի սահմանագլխին Արևելյան Եփրատի վրա, և նաև հավանական է համարվում Գիլզան տեղադրվել է Ուրմիա լճի հյուսիս-արևմտյան կողմում։ Հավանաբար այն նույնացրել են Սարգոնի հիշատակած Զարանդա կոչված երկրի հետ։ Վերջինս էլ սովորաբար նույնացվում է հայ հեղինակների հիշատակած Զարևանդի հետ։ Սալմանասար թագավորի թողած արձանագրության համաձայն նա 853 թվականին (մ.թ.ա.) արշավանքի ժամանակ գրավել է Գիլզանը։ Աշուրնասիրպալ 2-րդ թագավորը (883-859) իր 866 թվականին արշավանքին հարկատու է դարձրել նաև այլ երկրների հետ։ Ըստ մնացածի Գիլզանը չպետք է շփոտել Գուզանե կամ Գուզանա (կիրզանե) երկրի հետ, որը նույնացվում է Վանա լճից հարավ գտնվող այժմյան խիզանին ։
Ֆրիկի սոցիալական տաղեր
Ֆրիկի սոցիալական տաղեր, հայ միջնադարյան քնարերգության խոշոր ներկայացուցիչ Ֆրիկի չափածո և արձակ տաղ եր, որոնք գրված են սոցիալական թեմայով։ Տաղերում անդրադարձ է կատարվում սոցիալական անհավասարության և անարդարության գաղափարներին, ի տարբերություն Ֆրիկի հոգևոր թեմայով գրված տաղերի, որոնք հիմնականում Աստծուն են գովերգում ։
Սոցիալական թեմայով գրված տաղեր
Ֆրիկը թողել է դրամատիկ սյուժե ունեցող ժողովրդական մի ավանդության մշակում՝ «Տաղ Ֆրկան ասացեալ ի վերայ եղբայրասպանին»։ Ձեռագրերից մեկում վկայված է նաև «Առակ լավ և պիտանի»։ Այս տաղում Ֆրիկը խրատում է մարդկանց հեռու մնալ ագահությունից՝ իբրև մեծ չարիքից։ Հոգևոր արժանիքները ստորադասվում են նյութականին՝ շեշտելով վերջինիս անցողիկությունը։ Դրանցից են.
Տաղաչափական առանձնահատկություններ
«Տաղ Ֆրկան ասացեալ ի վերայ եղբայրասպանի» տաղը շարադրված է չափածո և աչքի է ընկնում ժողովրդական բանահյուսությանը բնորոշ առանձնահատկություններով. առած- ասացվածքների, ժողովրդական դարձվածքների հարուստ կիրառություն ո ւնմանահնչունություններ ներքին ռիթմիկ հանգերով ։ Ֆրիկին բնորոշ տաղաչափությունը հակադրումն է մինչ այդ գործածվող հոգևոր թեմաներով գրված երկերին բնորոշ ծանր և միօրինակ հանգերի։ Ֆրիկի խոսքին բնորոշ է անմիջականությունը, բանաստեղծական տարբեր ձևերը՝
«Արղուն Խանի և Բուղայի մասին» տաղը ինքնակենսագրական բնույթի ստեղծագործություն է և այս երկի և մի քանի տաղի շնորհիվ ենք իմանում Ֆրիկի մասին  կենսագրական փաստեր։
Բովանդակություն
«Արղուն Խանի և Բուղայի մասին» տաղում Ֆրիկը որպես ականատես պատմում է 1289 թվականի  դեպքերը.Արղուն խանը Բուղային էր տվել բոլոր գործերի կառավարչի պաշտոնը։ Ֆրիկը պատմում է  Բուղայի բարձրացրած ապստամբության և դրա պարտության մասին։ Բուղան  մահապատժի է ենթարկվում։ ։Ֆրիկի համակրանքը Արղունի կողմն է, որովհետև վերջինս դրական էր տրամադրված քրիստոնյաների հանդեպ։ Արղունի մահից հետո գահակալական կռիվներ են սկսվում և հաղթում է նրա որդի  Ղազան խանը։ Նոր խանը սկսում է ակտիվորեմ մահմեդականություն քարոզել։ Ինչ որ հատվածում գտնում ենք Ղազան խանի անունը, բայց ոչ որպես թագավոր։
Աղբյուրներ
Կատեգորիա:Հայ գրականություն
Ճավայի ծով
Ճավայի ծով, միջկղզային ծով, Խաղաղ օվկիանոսի արևմուտքում, Սումատրա, Ճավա և Կալիմանտան կղզիների միջև։ Տարածությունը 552 հզ կմ² է, միջին խորությունը՝ 111 մ, ջրի ծավալը՝ 61 հզ կմ³։ Ջրերի ամսական միջին ջերմաստիճանը 27—29 °C է, աղիությունը՝ 29,5—33,5%։ Կա մակընթացություն։ Զարգացած է ձկնորսությունը, մարգարտի արդյունահանությունը։ Նավահանգիստներն են Ջակարտան, Սեմարանգը (Ճավա կղզի), Բանջարմասինը (Կալիմանտան)։
Կատեգորիա:Ճավայի ծով Կատեգորիա:Ծովեր այբբենական կարգով Կատեգորիա:Ինդոնեզիայի ծովեր
Ֆրինյանո
Ֆրինյանո  (Frignano), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 8570 մարդ (2004)։ Բնակչության խտություն կազմում է 945 մարդ/կմ²։ Զբաղեցնում է 9 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։
Կատեգորիա:Իտալիայի բնակավայրեր
Արմինկո
Arminco Global Telecomunications (կրճատ՝ Arminco), հանդիսանում է Հայաստանի պատմության մեջ առաջին ինտերնետ մատակարարը։ Այն իր գործունեությունն սկսել է 1992 թվականին։ Ընկերությունը օպտիկամանրաթելային կապի միջոցով տրամադրում է լայնաշերտ ինտերնետ, հեռախոսակապ և այլ ծառայություններ Հայաստանի տարածքում։
Արտաքին հղումներ
Կատեգորիա:Հայաստանի հեռահաղորդակցական ընկերություններ Կատեգորիա:Հայաստանի Ինտերնետ պրովայդերներ Կատեգորիա:1992 հիմնադրված ընկերություններ
1848 թվականի հեղափոխություններ Ավստրիական կայսրությունում
Ավստրիական կայսրության հեղափոխությունները տևել են 1848 թվականի մարտից մինչև 1849 թվականի նոյեմբերը։ Հեղափոխական գործողությունների մեծ մասն ուներ ազգայնական բնույթ. Վիեննայից կառավարվող բազմազգ կայսրությունում բնակվում էին էթնիկ գերմանացիներ, հունգարացիներ, սլովեններ, լեհեր, չեխեր, սլովակներ, ռութեններ (ուկրաինացիներ), ռումինացիներ, խորվաթներ, վենետիկցիներ և սերբեր, որոնք բոլորն էլ հեղափոխության ընթացքում փորձում էին հասնել կամ ինքնավարության, անկախության կամ էլ նույնիսկ այլ ազգությունների նկատմամբ հեգեմոնիայի։
Հանրապետության հռչակումը Ֆրանսիայում խթանեց հեղափոխական իրադարձությունների զարգացումը Ավստրիական կայսրության մեջ։ Մարտի 13-ին սկսվեց ժողովրդական ապստամբությունը Վիեննայում։ Ժողովրդի պահանջով Մետեռնիխը պաշտոնանկ արվեց։ Մարտի 17-ին ազնվականության ներկայացուցիչներից կազմվեց կառավարություն։ Կազմավորվեց ազգային գվարդիա և ուսանողական զինված կազմակերպություն` Ակադեմիական լեգիոն։ 1848 թվականի ապրիլին ստեղծվեց Հասարակական անվտանգության կոմիտե, որը իշխանության անպաշտոն մարմնի դեր էր տանում։ Հեղափոխության հենց սկզբից պայքարի ելան նաև բազմազգ Ավստրիական կայսրության ճնշված ժողովուրդները։
Ապրիլին կառավարությունը հրապարակեց հակադեմոկրատական սահմանադրություն, որով ռայխստագը կազմվում էր երկու պալատից` արիստոկրատական սենատից և դեպուտատների պալատից։ Ժողովրդական լայն զանգվածները զրկվում էին ընտրական իրավունքից։ Մայիսի 15-ին և 26-ին Վիեննայում նորից տեղի ունեցան ժողովրդական զինված ելույթներ։ Կառավարությունը ստիպված վերացրեց վերին պալատը և մեղմացրեց ընտրական օրենքը։ Հուլիսի 22-ին Վիեննայում բացվեց ռայխստագի նստաշրջանը, որտեղ գերակշռում էին չափավոր լիբերալ ներկայացուցիչները։ Ռայխստագը սեպտեմբերի 7-ին հրապարակեց օրենք գյուղացիների անձնական պարհակներն առանց հետգնման վերացնելու մասին։ Կոռն ու բահրան վերացվում էին միայն հետգնման միջոցով ։
Ավստրիական հեղափոխության գագաթնակետը հանդիսացավ Հոկտեմբերյան ապստամբությունը Վիեննայում, երբ ժողովուրդը փակեց հեղափոխական Հունգարիայի դեմ ուղարկվող կայսերական զորքերի ճանապարհը։ Հոկտեմբերի 31-ին հակահեղափոխության ուժերը Ֆելդմարշալ Ալֆրեդ Վինդիշգրեցի գլխավորությամբ ճնշեցին ապստամբությունը։ Ֆրանց Յոզեֆ I կայսրը, որին 1848 թվականի դեկտեմբերին փոխարինեց Ֆերդինադ I-ը, հռչակեց նոր սահմանադրություն։ Բացարձակապետական կարգերն Ավստրիայում վերականգնվեցին, սակայն գյուղացիների պարհակների վերացումը պայմաններ ստեղծեց երկրի կապիտալիստական զարգացման համար։
Պարտատերերի և պարտապանների միջև հակասություններ կային գյուղատնտեսության բնագավառում, նաև հողօգտագործման իրավունքը Հունգարիայի որոշ մասերում (ինչպես նաև Ֆրանսիայում) առաջացնում էին հակասություններ, որոնք ժամանակ առ ժամանակ բռնկվում էին ճնշման արդյունքում։ Կոնֆլիկտը կրոնական հարցերի շուրջ տարածվում է Եվրոպայում 1848 թվակականի հեղափոխությունից առաջ ։
1846 թվականին լեհ ազնվականության ապստամբություն է տեղի ունենում Ավստրիայում այն ժամանակ, երբ գյուղացիությունը նույնպես իր հերթին ազնվականության դեմ է դուրս գալիս ։
Հղումներ
Կատեգորիա:Ավստրիական բուրժուա-դեմոկրատական հեղափոխություն Կատեգորիա:Ավստրիայի պատմություն
Ռոքամոնֆինա
Բնակչությունը կազմում է 3808 մարդ։ Բնակչության խտություն կազմում է 127 մարդ/կմ²։ Զբաղեցնում է 30 կմ² մակերես տարածք։ Փոստային ինդեքս՝ 81035, հեռախոսային կոդ՝ 0823։
Կատեգորիա:Իտալիայի բնակավայրեր
Վինոգրադովի ավազամուկ
Վինոգրադովի ավազամուկ, ավազամկների ընտանիքի կաթնասուն կենդանի։ Տարածված է ՀՀ Արագածոտնի, Վայոց ձորի մարզերում։ Հանդիպում է օշինդրային կիսաանապատային տեղանքներում։
Արտաքին կառուցվածք
Մարմնի երկարությունը մինչև 17, 1 սմ է, պոչինը՝ 15, 3 սմ։ Հետին թաթի ստորին մակերեսի մազերը դեղնադարչնավուն են, պոչի ծայրի վրձնաձև մազափունջը՝ սև։ Բնակվում է գետնափոր բարդ կառուցվածք ունեցող բներում։
Սննդառություն
Սնվում է բույսերով և սերմերով։
Բազմացում և զարգացում
Բազմանում է տարին 2-3 անգամ, ունենում մինչև 9 ձագ։
Ժանտախտի հարուցչի հիմնական կրողն է։
Գլորիա Կալերո Սիեռա
Գլորիա Կալերո Սիեռա (Gloria Calero Sierra), ), մեքսիկացի նկարչուհի։ Մեքսիկացի նկարիչ, փորագրող, քանդակագործ Ֆեդերիկո Կանտու Գարսայի կինը։ Նրա աշխատանքներն իրենց վրա են կրում սյուրռեալիզմի և մեքսիակական որմնանկարչության ազդեցությունը։
Կենսագրություն
Կալերոն ծնվել է 1906 թվականին, Պորֆիրո Դիասի կառավարման օրոք, լիբերալ և լավ կապեր ունեցող ընտանիքում։ Եղել է Խուստո Սիեռայի թոռնիկը, Խավիեր Բառոս Սիեռայի զարմուհին ։ Նրա ծնողները՝ Մանուել Կալերոն և Լուս Սիեռա դե Կալորն, աջակցել են դստեր գեղարվեստական հակումներին։ Ընտանիքի հարստությունն ու սոցիալական կարգավիճակը համեմատաբար հեշտացրել են նրա տաղանդի վաղ դրսևորումը։ Ուսանել է կերպարվեստի և մշակույթի բնագավառներում, սահուն խոսել է անգլերեն ։ Մանկության տարիներին հիվանդությունից հետո կորցրել է լսողությունը ։
Գլորիան ամուսնացել է հեռավոր զարմիկ կինոյի դերասան և ռեժիսոր Չանո Ուրուետայի հետ։ Նկարիչ Կորդելիա Ուրուետայի հետ նրանք հաճախ էին լինում սրճարաններում և այնպիսի վայրերում, որտեղ հայտնի նկարիչներ ու գրողներն էին հավաքվում։ Երբ 1936 թվականին Ինես Ամորը բացեց իր պատկերասրահը, Գլորիան այնտեղ հանդիպեց մեքսիկական մուրալիզմի շարժման բազմաթիվ արվեստագետների հետ, ինչպեսիք են բանաստեղծներ Անտոնեն Արտոն, Խոսե Մորենո Վիլլան ։
1930-ական թվականների սկզբին Կալերոն և Ուրուետան որոշեցին տեղափոխվել Կոլոնիա դել Վալե թաղամասի Սան Ֆրանցիսկո փողոցի մի փոքրիկ տուն։ Նրա տանտիրուհին և հարևանը` Լուիսա Գարսան, Գլորիային ծանոթացրեց որդու ընկեր-նկարիչների հետ, այդ թվում նաև Ֆեդերիկո Կանտու Գարսայի հետ ։ Բազում առճակատումներից հետո Կանտուի և Կալերոյի սիրավեպը 1937 թվականի հունիսի 12-ին ավարտվեց ամուսնությամբ։ Սա երկուսի համար էլ երկրորդ ամուսնությունն էր ։
1938-1941 թվականներին Կալերոն և Կանտուն ապրել են Նյու Յորքում, ավելի ուշ տեղափոխվել են Սան Միգել դե Ալենդե՝ լինելով և՛ Մեքսիկայում և ԱՄՆ-ում ։ Նրանք համարվում էին անբաժան, և Կալերոյի կերպարը հայտնվեց Կանտուի աշխատանքներում, օրինակ, Մեքսիկայի տրանսպորտի և հեռահաղորդակցության քարտուղարության Լոս Ալթարես քանդակներում ։
1989 թվականին Կանտուի մահից հետո Կալերոն ընկել է դեպրեսիայի մեջ և ամիսներ անց ունեցել արյան մակարդելիություն, որը պահանջում էր վերջույթների ամպուտացիա։ Կալերոն մահացել է 1990 թվականին ։
Արվեստ
Արվեստի բնագավառում Կալերոն գործունեությունն սկսել է 30 տարեկան հասակում։ Նրա վրա մեծ ազդեցություն են գործել սյուրռեալիստական շարժումն ու մեքսիկական մուրալիզմը։ Կալերոն նշում է, որ մեծ ազդեցություն է թողել հատկապես Խեսուս Գեռերո Գալվանի աշխատանքը ։
Գլորիա Կալերո Սիեռան Մեքսիկայի պլաստիկ սալոնի հիմնադիր անդամներից է եկել։ Հենց այս սալոնում են ցուցադրվել նրա առաջին աշխատանքները ։
Ստեղծագործությունները գտնվում են ՄաքՔինլի Հելմի, Ալի Չումասերոյի, Լիսիո Լագոսի, Բերնարդ Լևինի մասնավոր հավաքածուներում և Կանտու ընտանեկան հավաքածուում ։
Ծանոթագրություններ
Կատեգորիա:Մեքսիկացի նկարչուհիներ Կատեգորիա:20-րդ դարի նկարչուհիներ
Շլոնսկի համալսարան
Շլոնսկի համալսարան ( Uniwersytet Śląski) - հիմնադրվել է 1968 թ. հունիսի 8-ին։ Գտնվում է Լեհաստանի Կատովիցե քաղաքում։
Շլոնսկի համալսարանը Լեհաստանի ամենամեծ և ամենաարագ զարգացող համալսարաններից մեկն է։ Առաջարկում է 70 բաժիններ և մոտ 200 մասնագիտություններ։ Համալսարանն ունի 12 ֆակուլտետներ։ Դրանք են գեղարվեստի, ինֆորմատիկայի և կիրառական մաթեմատիկայի, հասարակական և քաղաքական գիտությունների, մանկավարժության և հոգեբանության, ռադիոյի և հեռուստատեսության, իրավաբանության, կենսաբանության, ֆիզիկայի, քիմիայի, երկրաբանության, աստվածաբանության և այլ ֆակուլտետներ։
Համալսարանի կնքած 1000 միջազգային պայմանագրերի շնորհիվ իրականցվում են տարբեր գիտաժողովներ, ուսանողների և անձնակազմի միջազգային փոխանակման ծրագրեր։ Ներկայումս համալսարանում ուսանողների թիվը հասնում է 35 000 - ի։ Իրականացվում են տարբեր ներդրումային, կրթական և հետազոտական նախագծեր, որոնք ֆինանսավորվում են արտաքին աղբյուրներից։ Դրա շնորհիվ բացվել են այնպիսի կենտրոններ ինչպիսիք են, Շլոնսկի միջբուհական կրթական կենտրոնը, Գիտական Տեղեկատվական Կենտրոնը և Ակադեմիական Գրադարանը։
Իրավաբանության և կառավարման ֆակուլտետ (Wydział Prawa i Administracji Uniwersytetu Śląskiego) - Ուսումնական ծրագիրը ներառում է քրեական իրավունք և դատավարություն, Քաղաքացիական իրավունք և դատավարություն, Գործարարական իրավունք, Կրիմինալոգիա և այլն։
Բանասիրության ֆակուլտետ (Wydział Filologiczny Uniwersytetu Śląskiego) - Շլոնսկի համալսարանի ֆակուլտետներից մեկը։ Առաջարկում է. Լեհական բանասիրություն Անգլիական բանասիրություն Գերմանական բանասիրություն Սլավոնական բանասիրություն
Կենսաբանության և բնապահպանության ֆակուլտետ (Wydział Biologii i Ochrony Środowiska Uniwersytetu Śląskiego) Առաջարկում է. Գենետիկա և բջջաբանություն Էկոլոգիա և բնության պահպանություն Կենդանաբանություն Կենսատեխնոլոգիա Կենդանիների ֆիզոլոգիա Բուսաբանություն Կենսաֆիզիկա Կենսաքիմիա Բժշկական կենսաքիմիա Կիրառական կենսաբանություն և այլն
Գեղարվեստի ֆակուլտետ (Wydział Artystyczny Uniwersytetu Śląskiego) բաղկացած է երկու հաստատություններից - երաժշտության և արվեստի։
Երաժշտության ամբիոն. Դաշնամուրային Վոկալ տեսական Երաժշտության տեսություն
Արվեստի ամբիոն. Նկարչություն Գրաֆիկա Գրաֆիկական դիզայն Քանդակագործություն Արվեստի տեսություն Գեղարվեստական լուսանկարչություն Գեղանկարչություն
Շլոնսկի համալսարանի լեհերեն լեզվի և մշակույթի դպրոց
Հիմնադրվել է 1991 թ -ին։ Համալսարանն անց է կացնում լեհերեն լեզվի տարբեր դասընթացներ, լեզվի և մշակույթի մասին սեմինարներ։ Համագործակցում է արտերկրում գործող լեհագիտական կենտրոնների, Լեհաստանում և երկրի սահմաններից դուրս գործող լեհական ուսումնական հաստատությունների հետ, որտեղ կազմակերպվում են դասախոսություններ և ցուցադրություններ։ Լեհերեն լեզվի և մշակույթի դպրոցը իր հարկի տակ արդեն ընդունել է մի քանի հազար ուսանողների ամբողջ աշխարհից։
Դպրոցն առաջարկում է. - Ուսման հնարավորություն Լեհաստանում և արտերկրում։ - Հարուստ փորձ. Դպրոցը համագործակցում է ինչպես երկրի ներսում, այնպես էլ դրա սահմաններից դուրս գործող Լեհական ուսումնական հաստատությունների հետ։ - Մասնագիտական կրթություն ստանալու լավագույն պայմաններ
Դպրոցը նախապատրաստում է լեհերեն լեզվի որակավորման քննությունների։
Լեհերեն լեզվի դասընթացները դասավանդվում են լեզվի իմացության բոլոր մակարդակներում ( A0, A1, A2, B1, B2, C1, C2)։
Կատեգորիա:Համալսարաններ այբբենական կարգով Կատեգորիա:Լեհաստանի համալսարաններ
Վոլեյբոլը Հայաստանում
Վոլեյբոլը Հայաստանում. ՀԽՍՀ-ում հանրապետական առաջնություն անցկացվում է 1925 թվականից։ 1928 թվականին ստեղծվել է վոլեյբոլի հանրապետական սեկցիա (1958 թվականից՝ ֆեդերացիա)։ Զբաղվողների թիվը 68.000 է (1984)։ Երևանում գործում է վոլեյբոլի մասնագիտացված դպրոց (1972 թվականից)։ «Արծաթե գնդակ» համամիութենական պատանեկան մրցաշարում (1968 թվական) Իջևանի թիմը գրավել է առաջին տեղ։ 1976 թվականի Օլիմպիական խաղերի կանանց մրցաշարի մասնակից էր Ն․ Մուրադյանը, տղամարդկանց ԽՍՀՄ հավաքականի կազմում Ս․ Փլավչյանը 1982 թվականին դարձել է Եվրոպայի չեմպիոն։ ՀԽՍՀ-ում կա վոլեյբոլի միջազգային կարգի 2 և համամիութենական կարգի 18 մրցավար (1985 թվական)։
Հայաստանի մարզաշխարհի վետերանների վկայությամբ` 1926 թվականին, Գյումրու զորամասերից մեկում ռուս սահմանապահ մարզիկները մայիսմեկյան տոնակատարության շրջանակներում բասկետբոլի ընկերական խաղից հետո, ցուցադրեցին «վոլեյբոլ» խաղը։ Այն շատ դուր եկավ ցուցադրմանը ներկա Գյումրու մարզիկներին։ Զինվորական մարզիկների օգնությամբ գյումրեցիները յուրացրեցին նոր խաղի կանոնները, տեխնիկական հնարքները և արդեն 3 ամիս անց ցանկացան մրցել զինվորական մարզիկների հետ։ Գյումրու թիմը կազմված էր 4 տղամարդկանցից և 2 կանանցից, որոնց գլխավորում էր բասկետբոլի և թեթև աթլետիկայի արդեն հայտնի մարզիկ Արամ Ալանակյանը։ Վերջինս, ինչպես նաև Միքայել և Արփենիկ Հայրբաբամյան ամուսինների, Մուշեղ Մամիկոնյանի, Շողիկ Առնաուտյանի, Արփիկ Հարոյանի և այլոց ջանքերով Գյումրու «Լոկոմոտիվ» մարզական ընկերությունում ստեղծվեցին անհամեմատ բարձր կարգի, տղամարդկանց և կանանց թիմեր։ 1927-1928 թվականներին վոլեյբոլը տարածվեց նաև Երևանում։ Այդ գործում մեծ դեր խաղաց սպորտի մեծ երախտավոր Խաչիկ Մանդալյանը։ Նրան հաջողվեց արդեն 1930-ական թվականներին Երևանի պոլիտեխնիկական համալսարանում ստեղծել կանանց և տղամարդկանց ուժեղագույն կոլեկտիվներ։ Այստեղ իրենց գրագետ և արդյունավետ խաղով աչքի էին ընկնում Աստղիկ Քրմոյանը, Մարգո Օգանեսյանը, Քնարիկ Մինասյանը, Տատյանա Եսայանը, Արմանուշ Ասատրյանը, Հասմիկ Պողոսյանը, Աիդա Մելիք-Ադամյանը, ինչպես նաև Կոնստանդին Վարդանյանը, Յաշա Ղազարյանը, Ռուբիկ Գևորգյանը, Սերգեյ Տեր-Ակոպովը, Անատոլի Թումոյանը, Սուրիկ Վարդանյանը և ուրիշներ։ Մատչելիությանը և դիտարժանության շնորհիվ, խաղը լայն տարածում գտավ նաև դպրոցականների շրջանում։ Իրենց լավ խաղով աչքի էին ընկնում մայրաքաղաքի Շահումյանի Մայակովսկու, Գորկու անվան և ցուցադրական դպրոցների աշակերտները։ Մինչև Հայրենական Մեծ պատերազմի սկիզբը Երևանում ստեղծվում են «Տեմա», «Դինամո», «Արմենկի» և «Սպարտակ» թիմերը։ Լավ թիմեր են կազմավորվում նաև Գյումրու «Դինամո» և «Լոկոմոտիվ», Վանաձորի «Դինամո», Ալավերդու «Ցվետմետ» և Կապանի «Ցվետմետ» մարզական ընկերություններում։ Արդեն 1928 թվականին Հայաստանի տղամարդկանց հավաքականը Թբիլիսիում մասնակցեց համամիութենական սպարտակիադայի նախնական հանդիպումներին։
1933 թվականին Հայաստանի տղամարդկանց և կանանց թիմերը նույն քաղաքում մասնակցեցին ԽՍՀՄ առաջնության ընտրական խաղերին։ 1933 թվականին անցկացված Հայաստանի 2-րդ սպարտակիադայի ծրագրում ընդգրկված 11 մարզաձևերից մեկը վոլեյբոլն էր։ Մարզաձևը այնուհետև մշտապես տեղ գտավ նույնանուն մրցումների ծրագրում։ 1933 թվականին Երևանի տղամարդկանց «Տեմպ» թիմն իր նորամուտը կատարեց ԽՍՀՄ առաջնության մրցումներում։ Հետպատերազմյան շրջանում վոլեյբոլը մեծ տարածում է գտնում ոչ միայն քաղաքներում, այլև շրջկենտրոններում և գյուղերում։ 1945 թվականին հիմնադրվեց ֆիզիկական կուլտուրայի հայկական պետական համալսարանը։ Այն հնարավորություն ընձեռեց ոչ միայն այստեղ ստեղծել կանանց և տղամարդկանց ուժեղ թիմեր, այլև պատրաստել բարձրակարգ մասնագետ-մարզիչներ։ Վոլեյբոլի հիմնավորման, լավագույն մարզիչներ պատրաստելու գործում անմոռանալի ավանդ ունեցավ ինստիտուտի մարզախաղերի ամբիոնի առաջին վարիչ, մարզաձևի ծագման ակունքների, մոտ կանգնած Մուշեղ Մամիկոնյանը։
Հայաստանում վոլեյբոլի զարգացմանը մեծապես նպաստեց 1946 թվականին ստեղծված վոլեյբոլի հանրապետական ֆեդերացիան։ Նրա առաջին նախագահը ընտրվեց հայտնի մարզիկ և մարզիչ էդուարդ Շահինյանը։ 1946 թվականին վերսկսված ԽՍՀՄ առաջնություններին պարբերաբար սկսեցին մասնակցել Հայաստանի ակումբային թիմերը։
1948-1949 թվականներին հանրապետությունում վոլեյբոլ խաղում էր 14.880 մարդ։ Ամեն տարի անցկացվում էին հանրապետության առաջնություններ առաջին և երկրորդ խմբերով, հանրապետության գավաթի խաղարկություններ, հանրապետության 4 քաղաքների միջև մրցաշարերի, ինչպես նաև պատանեկան տարբեր տարիքային խմբերի մեջ մրցումներ, ԲՈՒՀ-ի առաջնություններ։ 1946-1949 թվականներին մեծ աշխատանք տարվեց մարզաձևը հանրապետությունում արմատավորելու նպատակով։
Հաջողություններ
1947 թվական - ԽՍՀՄ 10-րդ առաջնության 2-րդ խմբում Երևանի տղամարդկանց «Սպարտակ» թիմը գրավեց 4-րդ տեղը։ ԽՍՀՄ ժողովրդների 1947 թվականի սպարտակիադայում Հայաստանի տղամարդկանց հավաքականը 18 թիմերի մրցապայքարում գրավեց 11-րդ տեղը։
1949 թվական - ԽՍՀՄ սպորտ-կոմիտեն «ԽՍՀՄ սպորտի վաստակավոր վարպետ»-ի կոչում շնորհեց Սերգեյ Արակչյանին։
1950 թվական - Հայաստանի մարզիկներից առաջինը ԽՍՀՄ տղամարդկանց հավաքական ընդգրկվում է Արամ Դավթյանը։
1952 թվական - Նորայր Շահբազյանը, Գեորգի Սոլոմատինը և Լավրենտին Լավրինեցն ընդգրկվում են Անդրկովկասի հավաքական թիմում։
1954 թվական - «Միջազգային կարգի մրցավար»-ի կոչում է շնորհվում Սերգեյ Արակչյանին։
1956 թվական - Հայաստանի հավաքական թիմերը մասնակցում են ԽՍՀՄ ժողովրդների 1-ին սպարտակիադայում։ Տղամարդիկ գրավում են 11-րդ, կանայք` 14-րդ տեղերը։
1957 թվական - Նորայր Շահբազյանը և Յուլյա Սերնակերն ընդգրկվեցին ԽՍՀՄ երիտասարդական հավաքական թիմերի կազմում։
1959 թվական - Հայաստանի հավաքական թիմերը մասնակցեցին ԽՍՀՄ ժողովրդների 2-րդ սպարտակիադային։ Տղամարդիկ գրավում են 14-րդ, կանայք` 12-րդ տեղերը։
1961 թվական - Սերգեյ Արակչյանին շնորհվում է «ՀԽՍՀ ֆիզկուլտուրայի և սպորտի վաստակավոր գործչի» կոչում։
1962 թվական - Երևանը հյուրընկալել էր ԳԴՀ-ի և Իտալիայի մարզիկներին։ Հայ մարզիկները հաղթանակ տարան Եվրոպայի ուժեղագույն թիմերից մեկի` ԳԴՀ-ի հավաքականի նկատմամաբ։
1963 թվական - ԽՍՀՄ ժողովրդների 3-րդ սպարտակիադայում Հայաստանի տղամարդկանց և կանանց թիմերը գրավեցին 12-րդ տեղը։
1964 թվական - «ԽՍՀՄ սպորտի վարպետ»-ի կոչմանը առաջին անգամ արժանացան Նորայր Շահբազյանը, Ֆիլանդրիկ Ասատրյանը, Ռուդոլֆ Քրմոյանը, Նորայր Յուզբաշյանը, Էմիլ Հովհաննիսյանը, Կառլեն Սերոբյանը։ Մարոկկոյի հավաքականը 2 ընկերական հանդիպում անցկացրեց Հայաստանում։
1965 թվական - Ռուբեն Վարժապետյանը, Վալերի Վոլկովը, Համլետ Գարանիֆիլյանը և Ալիկ Չթչյանը արժանացան «ԽՍՀՄ սպորտի վարպետ»-ի կոչմանը։
1966 թվական - Սիրիայի և Լիբանանի վոլեյբոլի ֆեդերացիաների հրավերով Հայաստանի տղամարդկանց հավաքականը 10 ընկերական հանդիպում անցկացրեց տեղի թիմերի հետ։ Մեր թիմը տարավ 9 հաղթանակ։
1967 թվական - Հայաստանի հավաքական թիմերը մասնակցեցին ԽՍՀՄ ժողովրդների 4-րդ սպարտակիադային։ Տղամարդիկ գրավեցին 16-րդ, կանայք` 13-րդ տեղերը։
1968 թվական - Իջևանի թիվ - 1 միջնակարգ դպրոցի տղաների թիմը Մոսկվայում համամիութենական «Արծաթե գնդակ» առաջնությունում գրավեց 1-ին տեղը։ Թիմի անդամ Ֆելիքս Դալլաքյանն արժանացավ Կ. Ռևայի անվան «Մրցաշարի լավագույն խաղացող»-ի մրցանակին։ Երևանցիներն ականատես եղան աշխարհի լավագույն կանանց հավաքական թիմերից մեկի` ԳԴՀ-ի մարզուհիների խաղին։
1969 թվական - Երևանը դարձավ ԽՍՀՄ դպրոցականների 11-րդ սպարտակիադայի մրցատեղին։ Հայաստանի պատանիները գրավեցին 5-րդ, աղջիկները` 4-րդ տեղերը։
1971 թվական - Հայաստանի հավաքական թիմերը մասնակցեցին ԽՍՀՄ ժողովրդների 5-րդ սպարտակիադային։ Տղամարդիկ գրավեցին 12-րդ, կանայք` 16-րդ տեղերը։
1975 թվական - ԽՍՀՄ ժողովրդների 6-րդ սպարտակիադայում Հայաստանի տղամարդկանց հավաքականը գրավեց 17-րդ, կանանցը` 15-րդ տեղերը։
1978 թվական - Ռայիկ Ղուկասյանը և Կլիմենտ Նալբանդյանը արժանացան «Միջազգային կարգի մրցավար»-ի կոչմանը։ Նինա Մուրադյանը ԽՍՀՄ կանանց հավաքական թիմի կազմում աշխարհի առաջնությունում նվաճեց բրոնզե մեդալ։
1979 թվական - Հայաստանի հավաքական թիմերը մասնակցեցին ԽՍՀՄ ժողովրդների 7-րդ սպարտակիադային։ Տղամարդիկ գրավեցին 16-րդ, կանայք` 11-րդ տեղերը։
1980 թվական - Անցկացվեց Ս.Վ. Արակչյանի հիշատակին նվիրված համամիութենական մրցաշար։ Այն դարձավ ավանդական և 10 անգամ անցկացվեց Երևանում։
1982 թվական - Սերոբ Փլավչյանը ԽՍՀՄ երիտասարդական հավաքական թիմի կազմում Գերմանիայի Մյունխեն քաղաքում նվաճեց Եվրոպայի չեմպիոնի կոչումը և արժանացավ «ԽՍՀՄ սպորտի վարպետ»-ի կոչմանը։
1983 թվական - Հայաստանի հավաքական թիմերը մասնակցեցին ԽՍՀՄ ժողովրդների 8-րդ սպարտակիադային։ Տղամարդիկ գրավեցին 17-րդ, կանայք` 14-րդ տեղերը։
1987 թվական - Ռ. Զաքարյանի գլխավորությամբ հարավային գոտու հավաքականը արժանանում է բրոնզե մեդալների` ԽՍՀՄ մարզադպրոցների սովորողների խաղերում։ Խ. Ասմարյանի գլխավորած աղջիկների թիմը նվաճում է ԽՍՀՄ պրոֆ. կրթության համակարգի սովորողների չեմպիոնի կոչումը։
1990 թվական - Հայաստանի կանանց հավաքականը (մարզիչ` Խ. Ասմարյան) Զելենոգրադ քաղաքում դառնում է միջազգային մրցաշարի հաղթող։ Տղամարդկանց հավաքականը գրավում է 5-րդ տեղը (մասնակցում էին 11-ական թիմեր)։
1991 թվական - Հայաստանի տղամարդկանց հավաքականը ԽՍՀՄ ժողովրդների 10-րդ սպարտակիադայում գրավում է 5-րդ տեղը։
Աղբյուրներ
Կատեգորիա:Վոլեյբոլ Կատեգորիա:Սպորտը Հայաստանում
Մարտիկ Գասպարյան (տնտեսագետ)
Մարտիկ Յուրիկի Գասպարյան (,Мартик Юрикович Гаспарян), տնտեսական գիտությունների դոկտոր, պրոֆեսոր, ՌԴ կադրերի պատրաստման կենտրոնական ինստիտուտի, անկախ գնահատողների, ուսումնամեթոդական կենտրոնի ղեկավար, Մոսկվայի Վերահսկչական-հաշվիչ պալատին կից Փորձագիտական խորհրդի անդամ ։ Հայտնի է հայ պատմամշակութային ժառանգության վերաբերյալ արժեքի հաշվառման գործով։
Ճավացիներ
Ճավացիներ (ꦮꦺꦴꦁꦗꦮ), Ինդոնեզիայի ամենախոշոր ժողովուրդը։ Ընդհանուր թիվը՝ մոտ 95-100 միլիոն։ Բնակվում են Ճավա կղզում (բացի արևմտյան մասից), Կալիմանտանի և Սումատրայի՝ Ճավային մոտ շրջաններում, ինչպես և Ինդոնեզիայի այլ շրջաններում և նրա սահմաններից դուրս։ Խոսում են ճավայերեն և ինդոնեզերեն։ Ճավացիների մեծ մասը դավանում է իսլամ (16-17-րդ դարերից), կան քրիստոնյաներ (20-րդ դարի կեսից), պահպանվել են հնդուիստական, բուդդայական, ոգեպաշտական հավատալիքների վերապրուկներ։ 17-րդ դարի սկզբից ճավացիներ գտնվում էին Նիդերլանդիայի գաղութային լծի ներքո, որից ազատվեցին 1945 թվականին։ Ճավացիների 80%-ից ավելին հողագործներ են, տնտեսական կարևոր դեր ունեն թռչնաբուծությունը, ձկնորսությունն ու ձկնաբուծությունը։ Ճավացիների մոտ հնուց ի վեր եղել են ազգային թատրոնի, երաժշտության, ճարտարապետության զանազան տեսակներ։